आइरिस मित्तेनेयर

आइरिस मित्तेनेयर (; ; जन्म: 25 जनवरी 1993) एक फ्रांसीसी टेलीविजन पर्सनैलिटी, मॉडल और ब्यूटी क्वीन हैं, जिन्हें मिस यूनीवर्स 2016 का खिताब जीतने के लिए जाना जाता है। वे फ्रांस की दूसरी मिस यूनिवर्स हैं — उनसे पहले क्रिस्टीयाने मार्टेल ने 1953 में यह खिताब जीता था। मित्तेनेयर इससे पहले मिस फ्रांस 2016 और मिस नॉर्ड-पा-दि-काले 2015 का ताज भी पहन चुकी हैं।

प्रारंभिक जीवन और शिक्षा

मित्तेनेयर का जन्म 25 जनवरी 1993 को लील शहर में हुआ था। उनके पिता, यीव मिटेनेयर, एक मिडिल स्कूल में इतिहास और भूगोल पढ़ाते हैं, जबकि उनकी माँ, लॉरेंस ड्रुआर्ट, एक प्राथमिक विद्यालय की शिक्षिका और म्यूज़ियम गाइड हैं। उनके एक भाई (बातिस्त), एक बहन (कैसांद्र) और एक सौतेली छोटी बहन (मानों) हैं। जब वे सिर्फ़ तीन साल की थीं, तब उनके माता-पिता का तलाक़ हो गया था।

मित्तेनेयर ने स्टीनवूर्दे में स्कूल की पढ़ाई की, जहाँ वे अपनी माँ के साथ रहती थीं। 2011 में उन्होंने विज्ञान विषय में विशेष ध्यान देते हुए सम्मान के साथ लाइसे (फ्रांस की हाई स्कूल स्तर की पढ़ाई) पास की। इसके बाद वे लील शहर चली गईं, जहाँ उन्होंने लिल 2 यूनिवर्सिटी ऑफ हेल्थ एंड लॉ में डेंटिस्ट्री (दंत चिकित्सा) की पढ़ाई शुरू की।

मिस फ्रांस बनने से पहले, आइरिस मित्तेनेयर दंत शल्य चिकित्सा (डेंटल सर्जरी) की फेलोशिप के पाँचवें वर्ष में थीं और स्नातक होने के बाद एक डेंटल सर्जन बनने की योजना बना रही थीं।

सौंदर्य प्रतियोगिता
मिस फ्रांस 2016
मिस यूनीवर्स 2016
कार्यकाल
मिस यूनीवर्स के बाद
व्यक्तिगत जीवन

अगस्त 2022 में, मित्तेनेयर ने फ्रेंच-मोरक्कन व्यवसायी डिएगो एल ग्लाउई से सगाई की घोषणा की, जिनसे वह तीन वर्षों से रिश्ते में थीं।

2024 में, मित्तेनेयर के एल ग्लाउई से ब्रेकअप के बाद उन्होंने 22 वर्षीय ब्रूनो पेला से डेटिंग शुरू की, जो रोजर-पैट्रिस पेला के पोते हैं। सितंबर में, उन्होंने पेला के खिलाफ घरेलू हिंसा और नशीली दवाओं के सेवन की डिजिटल शिकायत दर्ज कराई। पेला को 12 महीने की कैद, दो साल की परिवीक्षा और 2,000 यूरो का हर्जाना भरने की सजा सुनाई गई।

सन्दर्भ

बाहरी कड़ियाँ

मिस यूनिवर्स की आधिकारिक वेबसाइट पर आइरिस मित्तेनेयर 


श्रेणी:1993 में जन्मे लोग श्रेणी:विश्व सुन्दरी श्रेणी:जीवित लोग श्रेणी:सुन्दरता प्रतियोगिता श्रेणी:मिस यूनीवर्स श्रेणी:अंतर्राष्ट्रीय सुन्दरता प्रतियोगिता श्रेणी:विश्व सुन्दरी विजेता श्रेणी:मिस यूनिवर्स विजेता